વિદ્યાર્થી માટે આખી વાત વધુ મુશ્કેલ એટલા માટે બને કે અત્યાર સુધીની જિંદગીમાં બધી વાતમાં જેમનું માર્ગદર્શન મળ્યું હોય, એ માતાપિતા આ વાતમાં લગભગ કશું જ કહી શકે નહીં. દીકરા-દીકરીની ઉજ્જવળ કારકિર્દીની ચિંતામાં અને પોતાની ફરજ પૂરી કરવા માટે એ જુદી જુદી કોલેજ દ્વારા એડમિશનની સિઝનમાં યોજાતી ફ્રી સેમિનાર્સમાં દોડદોડી કરે, કોઈ ઓળખીતાના અભિપ્રાય મેળવે અને કાં પછી છેવટે જેમાં એડમિશન મળે એ ઝડપી લઈને તેઓ સંતોષ માને.